NaiveNeuron/SloPal huggingface dataset:
Klus, Martin, poslanec NR SR (2017-03-21):
Ďakujem veľmi pekne. Renátka, bohužiaľ, máš pravdu. A my sme, ako si povedala aj ty, upozorňovali na to, že zabetónovanie svojich kandidátov na župana dajme tomu v Trenčíne, Žiline alebo v Prešove, ale automaticky bude znamenať obrovské problémy pre Trnavu, Nitru, Banskú Bystricu, možno Košice. A toto podľa mňa nie je tá správna cesta. No a pán kolega poslanec Paška hovoril o tom, že schválili len to, čo im vyhovuje, a to je možno práve to najsmutnejšie. O to zvlášť, keď si uvedomíme, že naozaj tento návrh zákona oslabil politickú súťaž alebo súťaž, slobodnú súťaž politických síl. Ak je toto to, čo vyhovuje vládnej koalícii, tak ma to teda úprimne mrzí. Takisto je úplne zrejmé, že tento návrh zákona, ktorý ste schválili, znižuje legitimitu jednotlivých zvolených predsedov samosprávnych krajov, ak je to opäť raz niečo, čo vám vyhovuje, tak mi je to ešte viacej ľúto. Ja som osobne si myslel, že práve politické strany by mali vo veľkej miere reflektovať slobodnú súťaž politických síl a zvyšovanie legitimity nimi obsadených volených zástupcov na verejných miestach. A ak toto nie je teda cesta pre súčasnú vládnu koalíciu a pre politické strany vo vládnej koalícii, tak som veľmi rád, že ste to teraz povedali otvorene všetkým občanom. A pokiaľ ide o ten čas, no nie je to celkom tak. Do dnešného dňa zatiaľ nevieme, podľa akých pravidiel vlastne ideme voliť predsedu samosprávneho kraja. To je tých sedem mesiacov, o ktorých som hovoril. A ak chcem byť úplne korektný, tak povedzme sedem a pol mesiaca do volieb vyšších územných celkov a jednokolovej voľby, ktorá, bohužiaľ, pravdepodobne v tomto parlamente prejde. Ale tu by som chcel ešte posledných desať sekúnd povedať, že ja som asi nevyliečiteľný optimista a väčší v tomto prípade ako Renátka Kaščáková a chcem veriť v zdravý rozum aspoň niektorých poslancov vládnej koalície. Ďakujem pekne.
V. Sopko, poslanec: (2002-04-11):
Prosím, pán predseda, otvorte k tomuto rozpravu a dajte hlasovať o návrhu uznesenia. J. Migaš, predseda NR SR: Panie poslankyne, páni poslanci, otváram rozpravu k tomuto bodu. Pýtam sa, či sa niekto hlási ústne, pretože písomne sa neprihlásil nikto. Nie je to tak. Vyhlasujem rozpravu k tomuto bodu za skončenú. Nech sa páči, uznesenie bolo prednesené.
P. Paška, predseda NR SR: (2009-04-28):
(Hlasovanie.) 132 prítomných, 79 za, 1 proti, 52 sa zdržalo. Tieto body sme schválili.
Pleštinská, Zita, poslankyňa NR SR (2022-09-23):
Ďakujem, pán predsedajúci. By som chcela pánovi navrhovateľovi za túto aktivitu možno poďakovať, ako určite je potrebné sa tejto téme venovať, hoci väčšina členských štátov Rady Európy prijala opatrenia na rôznych úrovniach, väčšinou sú to vo forme národných stratégií akčných plánov a tieto plány často nie sú úspešne implementované v praxi. A možno práve je treba poukazovať aj takýmito témami a uzneseniami na preklenutie medzery medzi stratégiou a jej správnou implementáciou. A toto je, samozrejme, pre mnohé krajiny náročnou úlohou. Mnohé členské štáty nevyčlenili na tento účel nejaké osobitné rozpočtové prostriedky. A myslím si, že aj toto by bolo dôležité, aby Slovenská republika vynakladala na integráciu Rómov viacej finančných prostriedkov. A tie projekty, ktoré pochádzajú z fondov Európskej únie, aby boli implementované a práve zacielené na tie, povedzme, oblasti, ktoré sú proste veľmi dôležité, či už je to vybudovanie vodovodov, kanalizácií, aby vlastne Rómovia v tých rómskych osadách mali normálny život. Ďakujem pekne za uznesenie.
Hrnčiar, Andrej, podpredseda NR SR (2017-04-06):
Pán poslanec Kéry.
Grendel, Gábor, podpredseda NR SR (2021-06-17):
Ďakujem pekne. Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nikto. Končím možnosť prihlásiť sa do rozpravy ústne. Pán minister? (Reakcia ministra.) Prerušujem rokovanie o tomto bode programu. A budeme pokračovať pani ministerkou spravodlivosti, teda vládnym návrhom zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov . Vládny návrh zákona je uverejnený ako tlač 562. Návrh na jeho pridelenie na prerokovanie výborom je v rozhodnutí č. 573. Prosím pani ministerku spravodlivosti Slovenskej republiky Máriu Kolíkovú, aby vládny návrh zákona uviedla.
Pellegrini, Peter, podpredseda NR SR (2020-04-24):
Ďakujem pekne. Ešte pred tým, ako dám slovo pánovi poslancovi Kotlebovi, bol tu pán poslanec Pročko vyjadriť znepokojenie a sťažnosť nad spôsobom, akým riadim túto schôdzu. Vzhľadom na to, že umožňujem poslancom rozprávať veci, ktoré sa netýkajú predrečníka. Naozaj chcem pripomenúť, dnes som ponechal každého jedného poslanca a poslankyňu hovoriť, hoc´ sa napríklad, a teraz aby som nehovoril o pánovi Mazurekovi, ani pán Blanár nerozprával nič o veciach spred 10 rokov a pán poslanec Sloboda sa vôbec nevyjadroval k tomu, čo hovoril pán Blanár, ale rozprával nejaké veci z minulosti. Takisto ďalší poslanci vôbec nevenujú sa obsahu, ale útočia buď osobne, alebo z minulosti vyťahujú na predrečníka nejaké veci. Toleroval som to na strane opozície a tolerujem to dnes aj na strane koalície. A keď pani poslankyňa Vaľová pripomenula včerajší incident, že Denník N mal výsledky volieb skôr, ako sa ho dozvedelo toto plénum, tak sme sa dokonca o tom spoločne počas jej vystúpenia s pánom Šeligom, aj na základe jej podnetu, aj s pánom predsedom parlamentu o tom bavili. Takže poprosím, pán Pročko, trošku menej, skľudnite hormóny, všetko je v poriadku a ideme ďalej. Ja som tento parlament niekedy aj riadil a mal som tú česť predsedať. A o tom riadení a spravodlivosti a hľadaní toho balansu viem trošku viac ako vy po dvoch týždňoch, čo tu sedíte. Takže, prosím, nechajte ma riadiť si svoju prácu. Ak sa vám to nepáči, samozrejme, máte právo sa aj sťažovať. Nech sa páči. (Potlesk.) Pán Kotleba Marian, nech sa páči.
Kyselica, Lukáš, poslanec NR SR (2023-03-30):
Otvorte rozpravu.
V. Veteška, podpredseda NR SR: (2004-05-13):
Pán Vážny, nech sa páči, s procedurálnym návrhom.
Viskupič, Jozef, poslanec NR SR (2010-10-21):
Procedurálny návrh, predradiť bod programu na zajtrajšom rokovaní po ukončení tohto bodu ako bod, predradiť bod 68 po ukončení bodu, ktorý práve rokujeme.
Paška, Pavol, predseda NR SR (2013-01-31):
Hlasujeme. (Hlasovanie.) 141 prítomných, 126 za, 1 proti, 14 sa zdržali. Návrhy sme schválili. Pán poslanec Goga uvedie hlasovanie v prvom čítaní o vládnom návrhu zákona č. 293/2007 Z. z. o uznávaní odborných kvalifikácií, tlač 341. (Hlasovanie o vládnom návrhu zákona, ktorým sa mení a dopĺňa zákon č. 293/2007 Z. z. o uznávaní odborných kvalifikácií v znení zákona č. 560/2008 Z. z., tlač 341.)
Laššáková, Jana, podpredsedníčka NR SR (2014-02-06):
Nekazte si to sám.
Grendel, Gábor, podpredseda NR SR (2021-05-27):
Prezentujme sa a hlasujme. (Hlasovanie.) Prítomných 135 poslancov, za 5, proti 78, zdržalo sa 52, hlasovali všetci prítomní. Tento pozmeňujúci návrh nebol schválený.
Grendel, Gábor, podpredseda NR SR (2022-09-22):
Vážené panie poslankyne, vážení páni poslanci, pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 251/2012 Z. z. o energetike (tlač 1197). Dávam slovo členovi výboru pre hospodárske záležitosti pánovi poslancovi Radovanovi Kazdovi, aby hlasovanie uviedol. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov , tlač 1197.)
Blanár Juraj, podpredseda NR SR (2022-03-15):
Ako chcete, aby sme... (Povedané súbežne s rečníkom.)
Heger, Eduard, predseda vlády SR (2022-09-22):
Nemôžem vám prezradiť nič, lebo ako viete, mám takú dohodu s pani prezidentkou, že kým sa s ňou nedohodnem, tak vlastne nehovorím nič verejné. A myslím, že je to tak aj správne, pretože ľudia, ktorí teda túto funkciu prijmú, tak vlastne si zaslúžia nejaký ten, to moratórium okolo ich mena. A ak by tam v prípade sa jednalo o viaceré mená, tak, samozrejme, ak by neboli vybratí, tak by potom sa všetci pýtali, prečo si nebol vybratý, a chceme ich uchrániť, tak ako pri každom výberovom procese v privátnom sektore, chceme ich uchrániť akýchkoľvek zbytočných otázok. Takže to meno bude známe po dohode s pani prezidentkou, keď sa dohodneme, kedy bude vymenované. Ako viete, pani prezidentka je ešte odcestovaná a vráti sa, myslím, že dnes večer teda odlieta zo Spojených štátov na Slovensko. Takže v najbližších dňoch, zrejme budúci týždeň by došlo k vymenovaniu. No a potom sa celé Slovensko dozvie aj študenti sa dozvedia, kto bude ten nový človek, ktorý bude viesť rezort. Ja si myslím, že to bude človek, ktorý ho bude viesť veľmi zodpovedne a bude pokračovať v začatých reformách. A veľmi sa teším aj na kurikulárnu reformu, ktorá teda v tomto momente prebieha. Týka sa primárne základného školstva, ale má dopad aj na stredné školstvo, myslím, že tu máme stredoškolákov, tak? Takže určite naším cieľom je, aby naši žiaci boli omnoho lepšie pripravení na pracovný trh a aby sa učili veci, ktoré dávajú zmysel, aby to nebolo len o tom memorovaní. Isté veci sa treba namemorovať, asi páni učitelia mi dajú za pravdu, ale zase je dobré, aby toho bolo iba na tie veci, ktoré sú potrebné, a iné veci aby sa naučili tak prirodzene počas, počas školy. Ale keďže som len zastupujúci minister školstva, tak nechcem do toho moc práve tým odborníkom kafrať. Takže tu asi skončím.
Mikloš, Ivan, podpredseda vlády a minister financií SR (2011-12-08):
Áno, áno, clá boli už aj vtedy.
Sulík, Richard, predseda NR SR (2011-09-14):
Ďakujem. Vyhlasujem rozpravu za skončenú. Chce zaujať stanovisko navrhovateľ? Nech sa páči.
Pellegrini, Peter, podpredseda NR SR (2020-03-25):
Ďakujem pekne. Prerušujem rokovanie o tomto bode programu. Pred tým, ako pristúpime k hlasovaniu, vyhlasujem päťminútovú prestávku, hlasovať budeme 15.27. (Prestávka.) (Po prestávke.)
Figeľ, Ján, podpredseda NR SR (2015-11-20):
Na vystúpenie pána poslanca Hraška sú dve faktické. Nech sa páči, Peter Osuský s prvou.
Ondruš, Branislav, poslanec NR SR (2011-03-25):
Pán predseda, napriek tomu, že uznávam, že treba vytvárať priestor na vecnú a serióznu diskusiu a nechcem povedať, že aspoň časť toho, čo ste povedali, nemá hlavu a pätu a nie je súčasťou takejto vecnej diskusie, tak musím sa priznať, že zatiaľ čo teda vy pravoverní liberáli ste, ako to povedal pán poslanec Poliačik, frustrovaní preberaním európskej legislatívy do našej národnej, tak ja sa musím priznať, že ja som čoraz viac frustrovaný vašimi vystúpeniami ohľadom Európskej únie. A som hlboko presvedčený o tom, pán predseda, že tie vyjadrenia, ktoré vy ako predseda parlamentu a predseda druhej najsilnejšej vládnej strany máte na túto tému, sú veľmi nebezpečné a veľmi poškodzujú obraz Slovenskej republiky v zahraničí. Rozhodne mnohonásobne viac ako mnoho z toho, čo nám, našej strane v čase, keď bola vo vláde, ste vyčítali ako poškodzujúce obraz Slovenska v zahraničí. A opakujem, napriek tomu, že som pripravený vždy na vecnú diskusiu pri konkrétnych právnych aktoch a pri preberaní konkrétnej európskej legislatívy do právneho systému Slovenskej republiky, tak vás chcem naozaj vyzvať, aby ste v budúcnosti čoraz viac vážili svoje slová a svoje vyjadrenia na adresu Európskej únie a jej predstaviteľov, lebo v konečnom dôsledku si jednoducho nemyslím, že takéto vystúpenia sa hodia predsedovi parlamentu členskej krajiny Európskej únie, a myslím si, že v konečnom dôsledku narobia oveľa viac škody ako osohu. Ďakujem.
Ďurica, Ondrej, poslanec NR SR (2021-10-06):
Pán kolega Čepček, ja musím reagovať v skratke, pretože chcem vás podporiť. Vy ste v rozprave rozprával a, samozrejme, že to dávalo zmysel napriek poznámkam a určitej dezinterpretácii kolegov, ktorí zase vytiahli jednu, dve vetičky a trošku zosmiešnili tú vašu rozpravu. Ja vám chcem poďakovať a vyjadriť vám veľkú podporu za to, že ste v momente, kedy ste pochopili situáciu aj v parlamentnej matematike, ale aj celkovo pozíciu tých hodnotových tém v tejto koalícii, že ste odišiel a že ste jednoducho tieto veci v sebe nedusil a že ste sa zachoval tak, ako ste sa zachoval, ako ste to cítil, takže k samotnej rozprave ja nebudem hovoriť, tam to bolo pre mňa úplne jasné. Kto chce, tak to počuje, kto nechce, tak to bude zosmiešňovať a znevažovať. Ešte raz vám veľmi pekne ďakujem za váš postoj, kiežby sa každý z tých poslancov, ktorí sa vyjadrujú k týmto zásadným hodnotovým, pre nich zásadným otázkam, dokázali rozhodnúť a postaviť k situácii podobne. Ďakujem.
R. Kaliňák, podpredseda vlády a minister vnútra SR: (2007-03-23):
Od 1. júna 2000 nadobudla charta platnosť pre Slovenskú republiku. Odo dňa nadobudnutia platnosti charty došlo k zmenám a doplneniam vnútroštátnych právnych predpisov, aj ústava bola doplnená o ustanovenie týkajúce sa regionálnej samosprávy a rozhodlo sa v rozsiahlom postupnom prechode pôsobnosti zo štátu na územnú samosprávu fiškálnej decentralizácii a miestnym orgánom v rámci hospodárskej politiky. V nadväznosti na uvedené skutočnosti predkladám materiál, ktorý upravuje rozšírenie záväzkov Slovenskej republiky na ďalšie ustanovenia charty, čím sa medzinárodne zviditeľní stupeň decentralizácie v Slovenskej republike. Vážená pani predsedajúca, dámy poslankyne, páni poslanci, po zohľadnení významu predkladaného materiálu, ako aj skonštatovaním, že tento návrh je v súlade so zahraničnopolitickou orientáciou Slovenskej republiky, jej právnym poriadkom so všeobecnými normami a zásadami medzinárodného práva, ako aj so záväzkami Slovenskej republiky vyplývajúcimi jej z iných medzinárodných dokumentov si vás dovoľujem požiadať o vyslovenie súhlasu s rozšírením záväzkov Slovenskej republiky na ďalšie ustanovenia charty.  Ďakujem.
Laššáková, Jana, podpredsedníčka NR SR (2012-10-26):
K vášmu vystúpeniu a teda k pozmeňujúcemu návrhu, ktorý ste predniesli, nie sú žiadne faktické pripomienky. Nech sa páči, pani poslankyňa Mezenská.
Danko, Andrej, podpredseda NR SR (2024-09-26):
Pozastavujem vám čas a prosím vás, ešte raz niekoho urazíte v tejto sále, tak vám ukončím vystúpenie. Takže kľud, dýchajte a slušne.
Hufková, Eva, poslankyňa NR SR (2013-10-17):
Súčasne odporúčam v zmysle § 74 ods. 1 zákona Národnej rady Slovenskej republiky o rokovacom poriadku a v súlade s rozhodnutím predsedu Národnej rady Slovenskej republiky č. 683 z 27. septembra 2013 prideliť v druhom čítaní na prerokovanie tento návrh okrem Výboru Národnej rady Slovenskej republiky pre financie a rozpočet aj Ústavnoprávnemu výboru Národnej rady Slovenskej republiky, Výboru Národnej rady pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do tridsať dní a gestorský výbor do tridsaťdva dní od jeho prerokovania v prvom čítaní na schôdzi na Národnej rady Slovenskej republiky. Prosím, dajte o mojom návrhu, vážený pán predseda, hlasovať.
J. Jasovský, poslanec: (2002-04-10):
Ja som bol prekvapený, keď tento návrh zákona sa dostal do parlamentu vyhláseniami koaličných poslancov, ktorí okamžite vyslovovali potrebu ponechania riešenia tohto problému na trh. Ja osobne som presvedčený, že trh túto otázku vyriešiť nemôže a že Slovensko má najvyšší čas, ako ho už nemá za sebou, aby začalo riešiť otázku prvovýrobcov a otázku teda predajcov ako takých na Slovensku. Ak hovoríme o niektorých tých pracovných miestach, ktoré sú v supermarketoch, porovnajme ich teda ale so stratou pracovných miest, ktoré zanikajú. Tieto straty vznikajú v súvislosti s tým, že naši predajcovia sa do supermarketov nedostanú. Mne osobne vadí na Slovensku, ja som dosť nešťastný, keď idem popri Tescu v Banskej Bystrici a vraciam sa niekedy aj vo večerných hodinách z rôznych akcií, že na parkovisku niet prakticky voľné miesto. Nakupovanie na Slovensku sa stalo národným športom. Slovák potrebuje nákupný košík a potrebuje televízor a, bohužiaľ, mu to stačí k životu, samozrejme, ešte debaty o vagabundoch poslancoch, ktorí v parlamente nič nerobia. Ja osobne vítam tento návrh zákona, ja ho budem podporovať.
Zmajkovičová, Renáta, podpredsedníčka NR SR (2014-03-21):
Pán poslanec Kvasnička.
Bugár, Béla, podpredseda NR SR (2016-09-08):
Pán poslanec Kvorka.
Svrček, Miloš, poslanec NR SR (2020-03-20):
Sľubujem. (Potlesk.)
Danko, Andrej, podpredseda NR SR (2024-04-23):
Ďakujem. Žiada si záverečné slovo spravodajca? Súčasne ho žiadam, aby oznámil termín hlasovania.
Paška, Pavol, predseda NR SR (2014-09-17):
(Hlasovanie.) 85 prítomných, 83 bolo za, 1 sa zdržal, 1 nehlasoval. Návrh sme schválili. Pán poslanec Kubánek uvedenie hlasovanie v prvom čítaní o vládnom návrhu zákona č. 540 o štátnej štatistike. Je to tlač 1134. (Hlasovanie o vládnom návrhu zákona, ktorým sa mení a dopĺňa zákon č. 540/2001 Z. z. o štátnej štatistike v znení neskorších predpisov , tlač 1134.)
Sulík, Richard, poslanec NR SR (2013-05-30):
Tak, ďakujem pekne za slovo. Pán Fronc, investičné stimuly sú čisté zlo. Sú nespravodlivé voči tým, ktorí ich nedostanú. Deformujú podnikateľské prostredie a navyše donútime platiť tých, ktorí investičné stimuly nedostanú, tak cez dane ich donútime platiť, vlastne si financovať svoju konkurenciu. Aj za našej vlády sa dávali investičné stimuly, ale ich rozsah a počet výrazne klesal. Bohužiaľ, za tejto vlády opäť rastie. Dostávajú to najmä kamoši nejakí. Každopádne, investičné stimuly sú veľmi, veľmi zlé a deformujú podnikateľské prostredie. Pán kolega Csicsai, no, hovoríte, že som liberálny politik. Ja si myslím, že som, ale to predsa neznamená, že máme si nechať zlikvidovať poľnohospodárstvo. Najväčšia, najväčšia, ten najsilnejší faktor, ktorý likviduje slovenské poľnohospodárstvo, je nerovnosť v dotáciách, v agrodotáciách, ktoré prichádzajú z Európskej únie. Slovensko ešte stále má citeľne menej na hektár napríklad ako Rakúsko, a pritom nie je na to vôbec najmenší dôvod. A áno, ja som za trhovú ekonomiku, ale zároveň za rovnaké podmienky. Čiže buď tie dotácie zrušme úplne, to je to, čo by bolo najlepšie, len to súdruhovia v Bruseli nedokážu, lebo ten lobing je príliš silný. A keď teda nie, v poriadku, ale nech sú dotácie z Bruselu pre všetkých rovnaké. A za toto budem bojovať aj ako liberálny politik, aby agrodotácie boli rovnaké. A keď budú rovnaké a naďalej by povedzme slovenské poľnohospodárstvo malo pokračovať v tomto procese likvidácie, tak potom možno poviem, dobre, tak asi je Slovensku, Slovensku súdené vyrábať autá. Ale teraz, ako som už hovoril v úvodnom mojom prejave, my sme jednoducho súhlasili s tak zlými podmienkami, že to sa nijak netýka či liberálnej, alebo trhovej ekonomiky. Ďakujem vám pekne.
Viskupič, Jozef, poslanec NR SR (2014-02-05):
Ďakujem. Mal by som zaujať stanovisko k rozprave, tak rozprava nebola a možno dve vetičky. Padla tu otázka alebo taká výzva na pragmatickosť, a že parlament by sa teda mohol zaoberať týmto problémom, či už zákon o reklame, ktorý hovoril o možných podvodných konaniach pri určovaní ceny zájazdu, alebo tento návrh zákona má jedného spoločného menovateľa, a ten môžeme nazvať lobistický záujem. Nič iné proste, lebo tuto legislatívno-právny problém neexistuje, chrániť možno není formálne. Alebo iné, iné kategórie spotrebiteľov, ktorí sa nemajú ako k tej informácii dostať, na tom sa asi všetci zhodneme. Ale pri cestovkách viem, že sú tu poslanci alebo sú v kontakte poslanci, ktorí vlastnia dokonca cestovné kancelárie alebo majú nejaký dotyk. Neviem, či tu niekto vlastní audiotextovú firmu, ale ak áno, je to proste len hanba. Čiže ten spoločný menovateľ, prečo to neprejde, ak neexistuje legislatívno-právna prekážka, ak je to niečo dobré, ktoré vylepšuje postavenie spotrebiteľa, ktorý by len dostal informáciu vo forme hlášky, že sa deje nejaká služba, ktorá by ho mohla stáť peniaze, pre mňa nemá žiadny iný rezultát, iba ten, že tu je ukrytý nejaký iný záujem, ten som sa snažil teraz pomenovať. Ďakujem.
A. Belousovová, podpredsedníčka NR SR: (2008-11-04):
Teraz prosím pani poslankyňu Kramplovú, ktorá je spoločnou spravodajkyňou zo zahraničného výboru, aby informovala Národnú radu o výsledku prerokovania správy, ktorú ste dostali ako tlač 774, vo výboroch. Nech sa páči.
Počiatek, Ján, minister dopravy, výstavby a regionálneho rozvoja SR (2015-04-23):
Ďakujem za slovo. Vážená pani predsedajúca, vážené dámy, vážení páni, vážený pán poslanec, v roku 2014 sa začala príprava projektov na zvýšenie bezpečnosti dopravy na diaľniciach a rýchlostných cestách. Pri týchto projektoch ide predovšetkým o výmenu a doplnenie zvodidiel, čím sa zabezpečí súlad bezpečnostných opatrení vo forme záchytných bezpečnostných zariadení s požiadavkami na bezpečnosť v zmysle súčasne platných noriem a predpisov. Tým sa dosiahne bezpečnosť premávky z pohľadu ochrany účastníkov cestnej premávky a majetku v okolí diaľnic podľa úplne najnovších štandardov. Riešené úseky patria medzi staršie úseky diaľnic a rýchlostných ciest na území Slovenskej republiky. Zvodidlá na týchto úsekoch sú často už za vekom predpokladanej fyzickej životnosti a niektoré sú stále ešte na jej hranici. Jestvujúce oceľové zvodidlá v dobe výstavby nemali stanovené úrovne zachytenia. Pri prácach sa spevní aj krajnica a rozšíri sa na potrebnú šírku, ktorá je v minimálnej miere vyžadovaná. Práce zahŕňajú aj nasledovné opatrenia, ktoré budú prínosom pre zníženie nehodovosti, respektíve zvýšenia bezpečnosti prepravy: Ide o oceľové zvodidlá s vyššou úrovňou zachytenia, betónové zvodidlá, otváracie zvodidlá. Súčasťou je úprava a rekonštrukcia stredného deliaceho pásu, výmena a úprava poklopov existujúcich šácht v strednom deliacom páse, nový prejazd stredným deliacim pásom, osadenie nových smerových stĺpikov, nadstavce smerových stĺpikov pre oceľové zvodidlá a zvodidlové smerové odrážače pre betónové zvodidlá. Výrub stromov za účelom odstránenia jestvujúcich nebezpečných miest, osadenia dopravných značiek na nosiče s pasívnou bezpečnosťou. Celkovo pôjde o 171 zmodernizovaných kilometrov diaľnic a rýchlostných ciest v úsekoch D1 Trnava – križovatka Lúka, D1 Ivachnová – Važec, D1 Prešov – Budimír, R1 Trnava – Nitra, R1 Šášovské Podhradie – Zvolen. Tento projekt bude financovaný z prostriedkov Európskej únie v rámci Operačného programu Doprava. Skončil som.
Laurenčík, Milan, podpredseda NR SR (2022-03-23):
Ďakujem. Na vaše vystúpenie evidujem dve faktické poznámky. Končím možnosť prihlásiť sa. Ako prvý – pán poslanec Tomáš Taraba, nech sa páči.
Budaj, Ján, poslanec NR SR (2016-04-28):
Ďakujem pekne všetkým kolegom, ktorí , ktorí podporujú to očistenie tejto škvrny a nápravu tejto nespravodlivosti. Budem vďačný nielen ja, ale predovšetkým, domnievam sa, v budúcnosti všetci, čo budú sa snažiť pochopiť príbeh Slovenska, odkiaľ kam sme to vlastne kráčali a prečo sme si tú Slovenskú republiku zriadili. Takisto ďakujem aj za vyjadrenie pána Kollára, aj za podporu. Mám jednu poznámku, že tú amnestiu pánovi Michalovi Kováčovi ml. udelil prezident na základe toho, aby mohol získať cestovné doklady a ísť vypovedať do Nemecka. On potom v Nemecku vypovedať bol, dal sa k dispozícii spravodlivosti, iste nepochybujeme, že v Nemecku tá spravodlivosť nezohľadňovala žiadne postavenie otca obvineného, a bol oslobodený. Takže z tohto hľadiska súhlasím s vami, že amnestia nemá sa účelovo používať, je to trošku feudálny inštitút, ktorý stále prežíva. Treba povedať, že dokonca aj ten pojem amnestia používame nepresne, príde, v tomto prípade neboli títo ľudia odsúdení právoplatne, takže nejde o amnestie, ide o zastavenie vyšetrovania. Po roku ’98 bola novelizovaná ústava, myslím, že v roku ’99 sa takáto forma zastavenia vyšetrovania už zamedzila. V každom prípade súhlasím, že treba merať vždy rovnakým metrom. V tom máte, pán Kollár, svätú pravdu.
Grendel, Gábor, podpredseda NR SR (2022-09-21):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ešte pred pánom poslancom Richterom, teda končím možnosť prihlásiť sa do rozpravy, sa prihlásila pani poslankyňa Krištúfková ako navrhovateľka. Nech sa páči.
Danko, Andrej, predseda NR SR (2019-01-30):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Dvaja poslanci. Uzatváram možnosť prihlásenia do rozpravy. O slovo požiadal pán poslanec... Pán spravodajca, chcete? Do rozpravy sa hlásite alebo chcete teraz vystúpiť ako prvý? (Reakcia spravodajcu.) Nech sa páči.
Kučerová, Viera, poslankyňa NR SR (2013-12-13):
Ďakujem za slovo. Pán poslanec Hlina, myslím si, že poslanci Národnej rady, keď tu informujú poslancov aj šíria nejaké informácie smerom k verejnosti, mali by sme podávať informácie predovšetkým pravdivé. Dneska som tu počula od vás už druhýkrát, že na katastri v Michalovciach registrujú denne 20 exekúcií na byty. Tak som si hneď tú informáciu ráno preverila, lebo sa mi to zdalo trošku neprimerané, a tam boli týmto údajom prekvapení. Povedali, že nevedia, že by takýto údaj poskytovali. A jedná sa tam pre informáciu všetkým, dražobná spoločnosť zriaďuje záložné práva v prospech bytového družstva voči neplatičom za nájmy, a to z toho dôvodu, že neplatiči vôbec nereagujú na výzvy bytového družstva. Nereagujú, nekomunikujú, a preto sa snažia aspoň týmto spôsobom, že zriadili záložné práva na tieto byty, nejak ich rozhýbať a donútiť, aby aspoň komunikovali a začali dajme tomu aspoň splácať. Takže len pre vašu informáciu, aby sme informovali pravdivo. Ďakujem veľmi pekne.
Šeliga Juraj, podpredseda NR SR (2021-02-03):
Ďakujem. Prezentujme sa, prosím, a hlasujme. (Hlasovanie.) Prítomných 125, za 86, proti 1, zdržalo sa 38, hlasovali všetci prítomní. Konštatujem, že sme sa uzniesli na tom, že ktoré výbory sa budú týmto návrhom zaoberať. Ďalej pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 45/2011 Z. z. o kritickej infraštruktúre. Je to tlač 422. Poprosím pán poslanca Kazdu, aby nám hlasovanie uviedol ako navrhnutý spravodajca. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 45/2011 Z. z. o kritickej infraštruktúre v znení neskorších predpisov a ktorým sa menia a dopĺňajú niektoré zákony , tlač 422.)
Kuriak, Milan, poslanec NR SR (2023-06-20):
Ďakujem. Ja iba chcem oznámiť termín hlasovania dnes o 11. hodine.
Glváč, Martin, podpredseda NR SR (2019-05-17):
Pani poslankyňa Zimenová.
Klus, Martin, podpredseda NR SR (2019-12-03):
Nech sa páči, pán poslanec Heger.
Šeliga, Juraj, podpredseda NR SR (2020-11-25):
Ďakujem pekne. Dovoľujem si požiadať pani poslankyňu Hatrákovú ako spravodajkyňu z výboru pre zdravotníctvo, aby informovala Národnú radu o výsledku rokovania výborov o tomto návrhu zákona. Pani poslankyňa, rovnako mi dovoľte, ako aj všetkým Katarínam zablahoželať vám k meninám. Všetko najlepšie! (Potlesk.)
Šimečka, Michal, podpredseda NR SR (2024-01-24):
Ďakujem. Pán poslanec Dvořák.
Matovič, Igor, poslanec NR SR (2014-03-21):
Pani predsedajúca, kolega Hraško bol prihlásený na druhej obrazovke a nebolo ho vidieť, ale tak je to vaše rozhodnutie. (Reakcia poslanca Hraška: „Ohromné, však?! Ohromné, pani predsedajúca. Fakt! Zase sa ukazujete v pravom svetle.“ ) Dobre. Čiže reakcia na kolegu Bublavého. Hovorí, že urážam predsedu vlády. Ja si myslím, že na tom transparente je presne iba popísaná skutočnosť, na tom nie je žiadna urážka. Ja viem, že človeku, ktorému nadstaví zrkadlo a zrazu sa zbadá v zrkadle a zistí, že tá pravda je krutá, tak to pripadá ako urážka, ale práve o tomto je schopnosť človeka poučiť sa z vlastného pohľadu do zrkadla. Čiže tento transparent je iba zrkadlo našemu predsedovi vlády alebo vašemu predsedovi vlády. Hovoríš, že on nerobil nič na ochranu nebankoviek. Ešte raz podotýkam. Myslím, že to bol rok 2008 alebo 2009, kedy pani spravodajkyňa bola štátna tajomníčka na ministerstve spravodlivosti, myslím si, kedy vaša vláda zrušila maximálnu výšku úroku, ktorú si môžu pýtať úžerníci. Ešte raz. Vláda Roberta Fica zrušila maximálnu výšku úroku, ktorú si môžu pýtať úžerníci. Čiže urobili ste krok zrejme preto, lebo váš štátny tajomník nebankovku, úžernícku nebankovku zakladal. Zrejme preto. A následne, samozrejme, ste nechali týchto ľudí napospas exekútorom, ktorí exekvovali úžernícke úroky. Keď pani Nachtmannová hovorí, že Kiska je scientológ, lebo prednášal u scientológov, tak ja sa pýtam, ako je možné, že vláda Roberta Fica dala dotáciu firme scientológa 233-tisíc eur, 7 mil. korún?
Laššáková, Jana, podpredsedníčka NR SR (2012-05-03):
Na vystúpenie pána poslanca sa prihlásili traja páni poslanci s faktickými poznámkami. Končím možnosť prihlásiť sa s faktickými poznámkami. Nech sa páči, pán poslanec Poliačik.
Galko, Ľubomír, poslanec NR SR (2014-11-09):
Ďakujem pekne. Veľmi krátko, aby som to teda oddelil potom od môjho vystúpenia. Ja som veľmi rád, pán kolega Hraško, že ste spomenuli aj ten megaškandál, smerácky megaškandál, ktorý sa týkal tej obrovskej dotácie pre spoločnosť Grandwood. Tam to bolo exaktne dokázané a tomu sa nám nakoniec podarilo zabrániť. Ja teda som si dosť poctivo pripravoval svoj príhovor a mám tam aj pomerne veľa toho napísané, ale zhodou okolností na túto kauzu som zabudol. Tá sa mi tam nedostala, takže ja som veľmi rád, že ste spomenuli aj tú. Ďakujem pekne.
Kamenický, Ladislav, poslanec NR SR (2013-11-29):
Ďakujem. Vážený pán predseda, vážení kolegovia, v rozprave vystúpili dvaja poslanci: Petrák a Kollár, pričom jeden poslanec podal pozmeňujúci návrh. Pán predseda, najprv budeme hlasovať o bodoch zo spoločnej správy č. 1, 2, 3 s odporúčaním gestorského výboru schváliť.
Galek, Karol, poslanec NR SR (2023-06-23):
Marek, no zatiaľ som sa v tejto rozprave dozvedel, kto hlasoval za tento zákon v prvom čítaní. Dozvedel som sa, že Janka má tetovanie na zadku, že Penta platí kampaň HLAS-u a SaS-ke, že je to zlo rovnaké ako Fico a spol., ale stále neviem, v čom sú tie konkrétne výhrady voči tomuto zákonu. Janka teraz dala konkrétne čísla, zdôvodnila, prečo je tento zákon prospešný. Ak teda budeš reagovať v tej faktickej, tak skús sa sústrediť na tieto konkrétne veci. A tento zákon navyše už raz prešiel vládou, v ktorej ešte aj ministri za OĽANO hlasovali za tento. Tak ja neviem, v čom je iná situácia oproti tomu, keď to raz bolo na vláde, a teraz, keď je to v parlamente. Ďakujem.
V. Veteška, podpredseda NR SR: (2005-03-18):
A v súlade s rokovacím poriadkom musím požiadať návštevníkov, ktorí sú na balkóne parlamentu, aby počas rokovania, opakujem to ešte raz, je to v súlade s rokovacím poriadkom, neprejavovali súhlas alebo nesúhlas s konaním poslancov. Budeme pokračovať v rozprave. Vystúpi pán poslanec Čaplovič za klub poslancov politickej strany Smer. Nech sa páči, pán poslanec.
Blaha, Ľuboš, podpredseda NR SR (2023-11-24):
V zmysle rokovacieho poriadku o slovo požiadal minister vnútra Matúš Šutaj Eštok. Nech sa páči, pán minister. (Krátka pauza.)
Prostredník, Ondrej, poslanec NR SR (2024-01-18):
Ďakujem, pán predsedajúci. Ďakujem, pán Pollák, za vaše vystúpenie. Spomínali ste aj škandalózny výrok premiéra Roberta Fica v Davose. Ja chcem len pripomenúť, že katalóg jeho rasistických protirómskych výrokov je veľmi dlhý. A ja som si tu niektoré vyhľadal a v podstate som aj uvažoval, že ich tu budem citovať, ale pripadá mi to tak odporné, že to radšej nebudem robiť. Poviem namiesto toho niečo iné. Mne sa zdá, že politická moc Roberta Fica a jeho spriaznených ľudí je postavená na rasizme veľkej časti slovenskej populácie. Ten rasizmus je buď skrytý, alebo otvorený. A on vlastne potrebuje tento rasizmus, preto nerieši situáciu Rómov na Slovensku. On potrebuje tú situáciu, aby pretrvávala tak, ako je, aby ľudia zotrvávali na Slovensku v tých svojich protirómskych postojoch. To, čo máme, s čím máme na Slovensku dočinenia, je vlastne to, že zlá sociálna situácia Rómov sa vysvetľuje ich etnicitou a považuje sa to za neriešiteľný problém. Keď je raz niekto Róm, tak jednoducho nemôže robiť; to vyplýva aj z toho citovaného výroku. Kým pri nerómskych ľuďoch, pri Nerómoch sa zlá situácia vysvetľuje spoločenskými alebo politickými okolnosťami, ktoré sa dajú zmeniť, ale to, že je niekto Róm, sa zmeniť nedá. To je obrovský problém, to je jadro toho, čo niektorí antropológovia pomenúvajú ako anticiganizmus. Je to preto absurdné, že moc tejto vlády je postavená na rasizme a je potrebné to zmeniť. (Potlesk.)
Jasaň, Viliam, poslanec NR SR (2012-08-06):
Ďakujem pekne. Ja len jednu poznámku, v tej súvislosti ste hovorili o pošliapavaní pravidiel rokovania. No, vy ste tu boli v minulom volebnom období, keď váš, vtedajší váš predseda parlamentu, pán Sulík, niekoľkokrát za sebou svojvoľne poprehadzoval rokovanie, body programu a odsúval ich na ďalšie a ďalšie rokovanie, svojvoľne, a vy ste si to ako vládni poslanci odhlasovali a je čistou takou „náhodou“, v úvodzovkách, že to boli návrhy, ktoré predkladali vtedajší opoziční poslanci. To vám neprekážalo, že ste si to odhlasovali. Jednoducho ste si povedali, že žiaden opozičný poslanecký návrh tu neodznie, a ste to presúvali, presúvali. Potom to už nestihol, lebo presunuli aj jeho do normálnych lavíc a nesedel už tam v čele parlamentu. To ste si, to si už nepamätáte? To bolo minulý rok. Tak nehovorte tu o porušovaní pravidiel, lebo to nie je dobré, keď tí, ktorí porušujú pravidlá, hovoria na tých iných, že porušujú. Ale len jednu takú dobrú radu, toto je skôr taká priateľská rada do budúcna, vy ste mladý človek, ambiciózny politik, skúste si občas tie vaše vystúpenia, ktoré tu takto sa snažíte improvizovať, v kľude doma prečítať a porovnať s tým, čo ste možno chceli povedať a čo sa vám nepodarilo, lebo naozaj veľa sa vám nepodarilo. A posledná poznámka, hovoríte tu, že čakáte, že v druhom čítaní budú nejaké pozmeňovacie návrhy. Možnože aj budú, ak sa k tomu dostaneme, lebo vaša táto trápna obštrukcia trvá už dosť dlho, a ja vám držím palce, aby vám vydržala ešte a ešte dlhšie. Minimálne do konca tohto mesiaca, potom vás pozvem na oslavu mojich narodenín, aby ste si trošku vydýchli. Ďakujem pekne. (Potlesk.)
Nicholsonová, Lucia, podpredsedníčka NR SR (2016-04-20):
Pán poslanec Laurenčík s faktickou.
Štefunko, Ivan, poslanec NR SR (2024-05-21):
Musím sa stále učiť. Takže pozmeňujúci návrh poslanca Národnej rady Slovenskej republiky Ivana Štefunka k vládnemu návrhu zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony, tlač 292. V súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladám nasledujúci pozmeňujúci návrh k vládnemu návrhu zákona, ktorým sa dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony, tlač č. 292. Vo vládnom návrhu zákona navrhujeme tieto zmeny: 1. V čl. I sa vypúšťa bod č. 4. 2. V čl. IV sa vypúšťa bod 8. Ostatné novelizačné body v čl. IV sa primerane prečíslujú. Skončil som môj návrh a na záver prajem premiérovi Ficovi skoré uzdravenie. Ďakujem veľmi pekne.
Paška, Pavol, predseda NR SR (2012-08-10):
Hlasujeme o návrhu pána poslanca Brocku. (Hlasovanie.) 128 prítomných, 46 za, 80 proti, 2 sa zdržali. Návrh sme neschválili.
P. Hrušovský, predseda NR SR: (2004-12-09):
(Hlasovanie.) 140 prítomných, 41 za, 52 proti, 45 sa zdržalo, 2 nehlasovali. Návrh sme neschválili. Pán spoločný spravodajca, prosím, aby ste uviedli ďalšie návrhy, ktoré podal pán poslanec Čaplovič.
Žitňanská, Lucia, poslankyňa NR SR (2014-11-08):
Ďakujem veľmi pekne. Nikto nespochybňuje legitimitu SMER-u, ktorú získal vo voľbách, ale, pán kolega, spochybňujeme spôsob vládnutia a spochybňujeme nezvládnutie moci. Však keď ste získali tých 83 hlasov v parlamente, najskôr ste sa toho trošku báli, ale potom veľmi rýchlo ste sa zorientovali v situácii a jednoducho ste to nezvládli. A, áno, prídu ďalšie voľby a ja som presvedčená, že 83 vás tu nebude. Ale ten koniec, poďme niečo spolu robiť, ten ma inšpiruje k poznámke, poďme spolu niečo robiť a dobrý začiatok by bol, keby predseda parlamentu odstúpil, a potom sa môžme začať rozprávať. Ďakujem pekne.
Danko, Andrej, predseda NR SR (2019-06-27):
Vážené poslankyne, vážení poslanci, pokračujeme v rokovaní. Prosím povereného overovateľa, aby oznámil výsledok tajného hlasovania.
P. Paška, predseda NR SR: (2009-06-24):
(Hlasovanie.) 141 prítomných. Všetkých 141 poslancov bolo za. Tento návrh uznesenia sme schválili.
Šipoš, Michal, poslanec NR SR (2024-01-18):
Ďakujem pekne, Rasťo Krátky, za tvoj prejav, za tvoje faktické zhrnutie, prečo tento zákon nemôže ísť a nikdy v normálnej demokratickej krajine a v normálnom parlamente by nešiel v skrátenom legislatívnom konaní, ale mňa zaujalo, ako si spomenul prípad pani poslankyne, ktorá zvýšila alebo jej pričinením sa zvyšovali sadzby za kradnutie kanálov a ona bola potom takou patrónkou tohto zákona. A ja si myslím, že tí poslanci, ktorí budú hlasovať za tento zákon, budú v podstate patróni zlodejov, gaunerov a podvodníkov, toto budú mať už do konca života na svojom čele napísané. A ja pevne verím a stále sa snažím apelovať aj vo faktických poznámkach na tých slušných, nových, ktorí možno si to ešte neuvedomujú, alebo tak trochu to cítia, že niečo zlé idú urobiť, idú pomáhať gaunerom, idú pomáhať korupčníkom, idú pomáhať starej parte smeráckej, ktorá potrebuje za každú cenu očistiť svojich ľudí. A ja dúfam, že sa v nich prebudí svedomie, že nebudú chcieť byť tými patrónmi zlodejov, gaunerov a podvodníkov. Lebo všetky zločiny, ktoré sa budú posudzovať už podľa toho nového zákona, a všetci tí gauneri, ktorí budú unikať spravodlivosti, ktorí budú dostávať podmienky, tak za týchto ľudí budú zodpovední oni. Dúfam, že majú svoje rodiny, majú svojich príbuzných, majú svojich kamarátov, známych, ktorých by mali počúvať, mali by si vypočuť názor slušných, čestných ľudí. Lebo veľa z nich pred voľbami hovorili, že chcú slušnosť, chcú novú politickú kultúru, chcú, aby tu bola spravodlivosť, tak som veľmi zvedavý, či sa pridajú k týmto, k tejto špinavosti, ktorú tu namiešal Robert Fico.
P. Hrušovský, predseda NR SR: (2003-11-06):
Pán poslanec Muránsky, nech sa páči.
J. Ďuračka, poslanec: (2007-02-08):
Výbor Národnej rady Slovenskej republiky pre financie, rozpočet a menu ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o návrhu na vyslovenie súhlasu Národnej rady s uvedenou zmluvou. Predseda Národnej rady Slovenskej republiky rozhodnutím č. 147 z 23. novembra 2006 pridelil návrh na vyslovenie súhlasu Národnej rady Slovenskej republiky so Zmluvou medzi Slovenskou republikou a Singapurskou republikou o podpore a vzájomnej ochrane investícií týmto výborom Národnej rady Slovenskej republiky: Výboru Národnej rady Slovenskej republiky pre financie, rozpočet a menu a Ústavnoprávnemu výboru Národnej rady Slovenskej republiky. Uvedené výbory prerokovali predmetný návrh na vyslovenie súhlasu Národnej rady Slovenskej republiky s uvedenou zmluvou v stanovenom termíne. Gestorský výbor nedostal do začatia rokovania o návrhu na vyslovenie súhlasu so Zmluvou medzi Slovenskou republikou a Singapurskou republikou o podpore a vzájomnej ochrane investícií stanoviská poslancov Národnej rady Slovenskej republiky podané v súlade s § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. K predmetnej zmluve zaujali výbory Národnej rady Slovenskej republiky toto stanovisko. Odporúčanie pre Národnú radu s návrhom vysloviť súhlas a rozhodnúť, že ide o medzinárodnú zmluvu, ktorá má prednosť pred zákonmi: výbor pre financie, rozpočet a menu uznesením č. 93 z 24. januára 2007 a ústavnoprávny výbor uznesením č. 84 zo 16. januára 2007. Z uznesení výborov Národnej rady Slovenskej republiky uvedených pod bodom 3 tejto správy nevyplynuli iné návrhy. Gestorský výbor na základe stanovísk výborov k návrhu na vysloveniu súhlasu Národnej rady so Zmluvou medzi Slovenskou republikou a Singapurskou republikou o podpore a vzájomnej ochrane investícií vyjadrených v ich uzneseniach uvedených pod bodom 3 tejto správy a stanovísk poslancov gestorského výboru vyjadrenými v rozprave k tomuto návrhu v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky podľa čl. 86 písm. d) Ústavy Slovenskej republiky so Zmluvou medzi Slovenskou republikou a Singapurskou republikou o podpore a vzájomnej ochrane investícií vysloviť súhlas, aby rozhodla, že Zmluva medzi Slovenskou republikou a Singapurskou republikou o podpore a vzájomnej ochrane investícií je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi.
Bugár, Béla, podpredseda NR SR (2017-10-17):
Ďakujem. Pán spravodajca? Nie. Prerušujem rokovanie o tomto bode programu. A, pán minister, sa napite, lebo budete pokračovať v druhom čítaní o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení, tlač 664. Nech sa páči, máte slovo, dokonca už aj vodu. Ďakujeme, pani poslankyňa. (Rokovanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 664.)
Danko, Andrej, predseda NR SR (2019-09-25):
Pán Kotleba, ja som podporil návrh pána Vašečku, pokiaľ som dobre vnímal, pri vašich návrhoch sa vždy zdržím, pretože s vami nikto spolupracovať nechce. A na vašej úrovni je aj pán Matovič pre mňa, takže takisto. Ďakujem.
Pellegrini, Peter, predseda NR SR (2023-11-16):
Ďakujem pekne, váš čas vypršal. (Potlesk.) Na vaše vystúpenia tri faktické poznámky. Ako prvý pán poslanec Šmilňák.
Zemanová, Anna, poslankyňa NR SR (2023-03-22):
Maroš, ďakujem veľmi pekne za tvoje vystúpenie a možno ešte by si mohol zodpovedať kolegom aj to, že vlastne my nie sme proti tomu, aby sa takýto zisk zaviedol, len treba nájsť tú primeranosť, teda odvod zo zisku, primeranosť toho, výšky toho odvodu. A je paradoxné, že ozývajú sa práve poslanci z klubu OĽANO, kde ich predseda predsa jednoznačne povedal, keď predkladal návrh zákona o tých 500 euro, že vykrytie v rozpočte, dieru rozpočtu bude práve z týchto peňazí, takže oni zjavne nepočúvajú svojho predsedu, ktorý o týchto veciach informoval nielen klub, ale povedal to verejne aj v rôznych verejných vystúpeniach. Takže treba si hovoriť pravdu a nie prekrucovať, že tuná my ideme brať, nedopriať peniaze do zdravotníctva alebo do niečoho iného, keď presne vieme, že aká táto, tento odvod v tej absurdnej výške, ako to navrhuje aj tuná pozmeňovací návrh, ak bude schválený, tak jednoznačne to pôjde na atómovky Igora Matoviča, ktoré týmto pádom si bude vedieť chcieť vykryť a ešte byť aj za chrumkavého, že však je to kryté v rozpočte a on je vlastne rozpočtovo zodpovedný.
M. Hort, podpredseda NR SR: (2007-12-11):
Teraz dávam slovo spravodajcovi, ktorého určil navrhnutý gestorský výbor, výbor pre verejnú správu a regionálny rozvoj, predsedovi tohto výboru poslancovi Tiborovi Cabajovi. Nech sa páči.
Somogyi, Szilárd, poslanec NR SR (2010-10-20):
Ďakujem a ospravedlňujem sa. Pán Rafaj, to, že čo obsahovalo vaše vystúpenie, to si môžete kľudne kontrolovať v zázname, či to bolo o histórii alebo kampani za slovenský jazyk. Pán bývalý podpredseda vlády pán Čaplovič, ďakujem aj za vaše slová. To sme včera aj v súkromnej diskusii začali, aká je potreba toho, aby jednotlivé chápania alebo jednotlivé postoje sa objavili aj v tom druhom jazyku. Žiaľ, musím však pripomenúť, že za čias vašej vlády, resp. keď ste vy zodpovedali aj za menšiny, napr. jediný alebo jeden asi najdôležitejší kanál tohto toku informácií, maďarské vysielanie v Slovenskej televízii, bol až tak oklieštený, že z 10 pracovníkov tam ostali štyria a až ako ešte posledný povolebný výboj pred dvoma týždňami sa prepustila aj jazyková redaktorka, ktorá mala na starosti titulkovanie maďarských relácií. Takže iné sú slová a iná je realita. Pán kolega Senko, samozrejme, to moje vystúpenie nebolo nejakou snahou niekoho presvedčiť o tom, aký ja mám postreh alebo názor. V žiadnom prípade ani vás by som nechcel presvedčiť, či je tento zákon v prospech niečoho alebo proti niekomu. Ďakujem vám.
Krajčí, Marek, poslanec NR SR (2023-11-22):
Ďakujem pekne aj za slovo, aj za faktické poznámky. Len vecne k pánovi poslancovi Ferenčákovi. Nebol som ani rok na ministerstve, neplakal som ja, ale plakali klinici, ktorí prišli na úrad vlády. Za ten rok sme sa naozaj pasovali s najťažšou pandémiou za posledných sto rokov. Štartovali sme procesy, ktoré na ministerstve vôbec nefungovali, pretože nikto nevedel, čo nás čaká. Boli sme jedna z najrýchlejšie očkujúcich krajín v Európe. Pohybovali sme sa od 2. do 7. miesta počas môjho mandátu a pritom logistika očkovania bola extrémne náročná. Takisto sme počas prvého roku naštartovali všetky reformy, ktoré sa za tri a pol roka udiali, robili to moje tímy. Nejdem to všetko menovať, reforma dlhodobo chorých, reforma optimálnej sieti nemocníc, vybavili sme cez plán obnovy 1,5 miliardy eur pre slovenské zdravotníctvo, implementovali sme stovky miliónov eur z eurofondov počas covidu, ale aj cez neho cez IROP. Naozaj urobili sme to za ten rok, čo sme vedeli spraviť, a súhlasím s tým, že vždycky sa dá urobiť viac, ale ja si za svojou prácou stojím. Ďakujem pekne. (Potlesk.)
Pellegrini, Peter, predseda NR SR (2024-01-10):
Na koho reagujete, pán poslanec? S vaším spaním pán Hargaš dačo spomínal?
Blanár, Juraj, podpredseda NR SR (2021-12-08):
Pán poslanec Štefan Kuffa s faktickou poznámkou.
Kuffa, Štefan, poslanec NR SR (2012-09-14):
Ďakujem za slovo. Ja chcem pri tej príležitosti aj pánu ministrovi poďakovať za prednesenú správu, aj predrečníkovi. Chcel som pôvodne začať niečím iným, ale chcem predovšetkým poukázať na to, že rovnako muži aj ženy sú rovnako bytosti. Aj muž je rovnako človekom, takisto aj žena, aby sme to náhodou nechápali zle, aby sme tu ženy neurážali. Vysoko si vážim rovnako ženy, aj keď veľakrát im nerozumiem aj v tom niekedy takom tom boji, lebo ja by som napríklad ako muž nechcel byť ako žena, lebo viem, že v mnohých veciach na ženy my muži nemáme. Napĺňať skutočnosť materstva a, ženy, ste tak nezastupiteľné v mnohých rolách, že ja by som sa aj bál pustiť do nejakej tej konkurencie. Naopak si myslím, že veľakrát tie ženy bojujú za niečo, čo nevedia. Veľakrát sú takému spoločenskému tlaku vystavované. Pre mňa žena nie je krásnou len tým, že nakoniec ako navonok sa vyzdobí, či má oholené ruky a nohy, ale či má predovšetkým srdce. Ten jej výraz musí byť zvýraznený cez hĺbku duše a hĺbku srdca. Aj keď na druhej strane nechcem podceňovať túto tému, lebo veľakrát naozaj ženy sú považované veľakrát aj zo strany mužov ako by za niečo menejcenné a rôzne aj nemiestne vtipy sú v tomto smere, ale ako kolega to povedal, nikdy stopercentne sa nebudeme rovnať. A práve to, že sme rozdielni, tak to je to super, to je to fascinujúce a to je práve to príťažlivé. To, že tu máme 26 % žien... – ale to už nestihnem.
Ďuriš Nicholsonová, Lucia, podpredsedníčka NR SR (2017-12-06):
Pán poslanec Pčolinský.
Bugár, Béla, podpredseda NR SR (2017-06-21):
Pán poslanec Vašečka.